Samarqand shahrida har yili “Samarkand Marathon” xalqaro xayriya yarim marafonini tashkil etish va oʻtkazish toʻgʻrisida
(resolution, 2026-03-17)

Oʻzbekiston Respublikasi Prezidentining “Madaniyat va sanʼat sohasining jamiyat hayotidagi oʻrni va taʼsirini yanada oshirish chora-tadbirlari toʻgʻrisida” 2020-yil 26-maydagi PF-6000-son Farmoniga muvofiq hamda madaniyat va sanʼat muassasalarida inklyuzivlik muammosiga jamoatchilik eʼtiborini jalb etish, sogʻlom turmush tarzini targʻib qilish, madaniy turizmni rivojlantirish, respublika aholisini, jumladan, yosh avlodni faol sportga keng jalb etish maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat vazirligi, Vazirlar Mahkamasi huzuridagi Madaniyat va sanʼatni rivojlantirish jamgʻarmasi (keyingi oʻrinlarda — Jamgʻarma), Sportni rivojlantirish vazirligi hamda Samarqand viloyati hokimligining Samarqand shahrida har yili “Samarkand Marathon” xalqaro xayriya marafonini (keyingi oʻrinlarda — marafon) oktabr-noyabr oylarida oʻtkazish toʻgʻrisidagi taklifiga rozilik berilsin. 2. Quyidagilar: Samarqand shahrida “Samarkand Nalf Marathon” xalqaro xayriya yarimmarafoniga tayyorgarlik koʻrish va uni yuqori saviyada oʻtkazish boʻyicha tashkiliy qoʻmita tarkibi 1-ilovaga muvofiq; Samarqand shahrida “Samarkand Nalf Marathon” xalqaro xayriya yarimmarafoniga tayyorgarlik koʻrish va uni yuqori saviyada oʻtkazish boʻyicha “yoʻl xaritasi” 2-ilovaga muvofiq tasdiqlansin. 3. Belgilansinki: Tashkiliy qoʻmita yarimmarafonni oʻtkazishga tayyorgarlik koʻrish va uni yuqori saviyada oʻtkazish, shu jumladan, “yoʻl xaritasi” tizimli bajarilishini taʼminlash uchun masʼul hisoblanadi; Tashkiliy qoʻmitaga “yoʻl xaritasi”ga oʻzgartirish va qoʻshimchalar kiritish huquqi beriladi; Jamgʻarma Tashkiliy qoʻmitaning tezkor faoliyatini taʼminlovchi ishchi organ hisoblanadi. 4. Quyidagilar yarimmarafonni oʻtkazishga tayyorgarlik koʻrish va uni yuqori saviyada oʻtkazish bilan bogʻliq moliyalashtirish manbalari etib belgilansin: Jamgʻarmaga ajratiladigan mablagʻlar hisobidan; Oʻzbekiston Respublikasi Turizm qoʻmitasi mablagʻlari; metsenatlik koʻmagi. Bunda, Jamgʻarmaga Oʻzbekiston Respublikasi respublika budjetidan hamda Oʻzbekiston Respublikasi Turizm qoʻmitasidan qoʻshimcha ajratiladigan mablagʻlar miqdorlari har yili Vazirlar Mahkamasi tomonidan belgilanadi. 5. Oʻzbekiston Respublikasi Ichki ishlar vazirligi, Favqulodda vaziyatlar vazirligi va Milliy gvardiya Vazirlar Mahkamasining “Ommaviy tadbirlarni tashkil etish va oʻtkazish tartibini yanada takomillashtirish chora-tadbirlari toʻgʻrisida” 2014-yil 29-iyuldagi 205-son qarori talablari asosida yarimmarafonni oʻtkazish bilan bogʻliq obyektlarda va ularning atrof-hududlarida jamoat tartibini saqlash, jamoat, yongʻin xavfsizligini taʼminlash hamda ishtirokchilar uchun ajratilgan avtotransport vositalarini yoʻl-patrul xizmati avtotransport vositalari yordamida kuzatish yuzasidan zarur chora-tadbirlarni amalga oshirsin. 6. Oʻzbekiston Respublikasi Sogʻliqni saqlash vazirligi: yarimmarafon ishtirokchilari va mehmonlari uchun yashash va ovqatlanish joylarida tez tibbiy yordam brigadalari, shuningdek, yuqori malakali tibbiy xodimlarning boʻlishini; yarimmarafon oʻtkaziladigan va ishtirokchilar ovqatlanadigan joylarda sanitariya qoidalari, normalari va gigiyena normativlari talablariga rioya etilishini nazorat qilishni; yarimmarafon ishtirokchilari va mehmonlarining hayoti va sogʻligʻi xavfsizligini taʼminlash uchun malakali xodimlar va zarur boʻlgan miqdorda texnik vositalar, tez tibbiy yordam punktlari va tez yordam avtotransport vositalari navbatchiligi tashkil etilishini taʼminlasin. 7. “Uzbekistan Airways” AJ, “Uzbekistan Airports” AJ va “Oʻzbekiston temir yoʻllari” AJga belgilangan tartibda: Tashkiliy qoʻmita aʼzolari, yarimmarafon ishtirokchilari va mehmonlari uchun avia va temir yoʻl chiptalarini bron qilish va sotish; bort jurnallari, poyezd monitorlari, shuningdek, aeroportlar va vokzallarning zallarida yarimmarafonni keng yoritish; yarimmarafon ishtirokchilari va mehmonlarini kutib olish va kuzatish masalalarini tezkor hal qilish uchun Islom Karimov nomidagi Toshkent xalqaro aeroporti hamda Samarqand xalqaro aeroportida shtablarni tashkil etishni taʼminlash tavsiya etilsin. 8. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari yarimmarafonga tayyorgarlik koʻrish va uni yuqori saviyada oʻtkazish boʻyicha belgilangan tartibda Jamgʻarma buyurtmasiga muvofiq ijtimoiy reklamali axborotlarni joylashtirish uchun hududning markaziy koʻchalarida oʻrnatilgan maxsus konstruksiyalarni bepul taqdim etsin. 9. Oʻzbekiston Respublikasi Favqulodda vaziyatlar vazirligi yarimmarafon oʻtadigan maydonlar hamda ularning atrofida favqulodda vaziyatlarni oldini olish va yongʻin xavfsizligini taʼminlash boʻyicha barcha zarur choralarni belgilangan tartibda amalga oshirsin. 10. Oʻzbekiston Milliy teleradiokompaniyasi, Oʻzbekiston Milliy axborot agentligi va Oʻzbekiston elektron ommaviy axborot vositalari milliy assotsiatsiyasiga: ommaviy axborot vositalarida yarimmarafon tadbirlariga tegishli reklama, video va audio roliklarni efirga uzatish; yarimmarafon tadbirlarini Oʻzbekiston Respublikasi hududida va kompaniyaning mavjud sunʼiy yoʻldoshli televizion kanallari orqali efirga uzatish tavsiya etilsin. 11. Mazkur qarorning bajarilishini nazorat qilish Oʻzbekiston Respublikasi Bosh vaziri oʻrinbosari — turizm va sport vaziri A.A. Abduhakimov, Oʻzbekiston Respublikasi madaniyat vaziri O.A. Nazarbekov hamda Samarqand viloyati hokimi E.O. Turdimov zimmasiga yuklansin. 1.A. Ikramov—sport vaziri, Tashkiliy qoʻmita raisi2.O. Nazarbekov—madaniyat vaziri, Tashkiliy qoʻmita raisi oʻrinbosari3.E. Turdimov—Samarqand viloyati hokimi, Tashkiliy qoʻmita raisi oʻrinbosari4.G. Umerova—Vazirlar Mahkamasi huzuridagi Madaniyat va sanʼatni rivojlantirish jamgʻarmasi raisi, Tashkiliy qoʻmita raisi oʻrinbosari5.A. Xudayarov—sogʻliqni saqlash vaziri v.b.6.P. Bobojonov—ichki ishlar vaziri7.A. Qoʻldoshev—favqulodda vaziyatlar vaziri8.R. Djurayev—Milliy gvardiya qoʻmondoni9.I. Norqulov—iqtisodiyot va moliya vazirining birinchi oʻrinbosari10.A. Aqqulov—Turizm qoʻmitasi raisi11.A. Djurabayev—Oʻzbekiston Milliy teleradiokompaniyasi raisi12.B. Zaripov—Buxoro viloyati hokimi13.E. Saliyev—Jizzax viloyati hokimi14.Z. Mirzayev—Toshkent viloyati hokimi15.A. Poʻlatov—Oʻzbekiston Milliy media assotsiatsiyasi bosh direktori T/r Tadbirlar Amalga oshirish mexanizmi Bajarish muddatlari Moliyalashtirish manbalari Masʼul ijrochilar 1. “Samarkand Marathon” doirasida boʻlib oʻtadigan tadbirlar va ularning smeta hujjatlarini ishlab chiqish va tasdiqlash. Vazirlar Mahkamasi bayoni Har yili mart - Tashkiliy qoʻmita 2. “Samarkand Marathon” tayyorgarlik koʻrish va uni oʻtkazish boʻyicha media-rejani ishlab chiqish va tasdiqlash. Media-reja bandlarini bosqichma-bosqich amalga oshirish Har yili aprel - Vazirlar Mahkamasi huzuridagi Madaniyat va sanʼatni rivojlantirish jamgʻarmasi, OʻzMTRK 3. Har yili “Samarkand Marathon” dasturi doirasida oʻtkaziladigan tadbirlarni “Madaniy-koʻngilochar, sport, koʻrgazma va boshqa ommaviy tadbirlar taqvimi” ga kiritish. Tegishli dasturni ishlab chiqish Har yili aprel Oʻzbekiston Respublikasi Sportni rivojlantirish vazirligi mablagʻlari Sportni rivojlantirish vazirligi 4. “Samarkand Marathon” rasmiy veb-saytini marafon mavzusiga moslashtirish va ishga tushirish. Tegishli tematik veb-saytni ishlab chiqish Har yili aprel Madaniyat va sanʼatni rivojlantirish jamgʻarmasi mablagʻlari va metsenatlik mablagʻlari Vazirlar Mahkamasi huzuridagi Madaniyat va sanʼatni rivojlantirish jamgʻarmasi 5. Taniqli sportchilarni (Olimpiada chempionlari, faxriy sportchilar) “Samarkand Marathon” va uning doirasida oʻtkaziladigan tadbirlarga jalb qilish. Mashhur sportchilarga rasmiy taklifnomalar Har yili aprel — noyabr - Sportni rivojlantirish vazirligi, Milliy olimpiya qoʻmitasi 6. “Samarkand Marathon” mavzusi va formatini eʼlon qilishga bagʻishlangan matbuot anjumanlari va press-turlar tashkil etish. Binolarni ijaraga olish, OAV vakillari va bloggerlarni taklif etish Har yili aprel Madaniyat va sanʼatni rivojlantirish jamgʻarmasi mablagʻlari va xayriyalari, Sportni rivojlantirish vazirligi mablagʻlari Vazirlar Mahkamasi huzuridagi Madaniyat va sanʼatni rivojlantirish jamgʻarmasi, OʻzMTRK, OʻzA 7. “Samarkand Marathon” gʻoliblari va sovrindorlari uchun medallar dizaynini ishlab chiqish va tasdiqlash. Tashkiliy ishlar Har yili aprel Madaniyat va sanʼatni rivojlantirish jamgʻarmasi mablagʻlari va xayriya mablagʻlari, Sportni rivojlantirish vazirligi mablagʻlari Vazirlar Mahkamasi huzuridagi Madaniyat va sanʼatni rivojlantirish jamgʻarmasi 8. “Samarkand Marathon” brendini chet el ommaviy axborot vositalarida, mavzuli koʻrgazmalar, konferensiyalarda, shu jumladan xalqaro arenada keng yoritish. Tegishli shartnomalar tuzish Har yili aprel-noyabr Madaniyat va sanʼatni rivojlantirish jamgʻarmasi mablagʻlari va xayriya mablagʻlari, Sportni rivojlantirish vazirligi mablagʻlari Madaniyat vazirligi, Vazirlar Mahkamasi huzuridagi Madaniyat va sanʼatni rivojlantirish jamgʻarmasi 9. “Samarkand Marathon” tadbirini bort jurnallari va ekranlarida, aeroportlar hamda poyezd stansiyalarida keng yoritish. Tashkiliy ishlar Har yili aprel-noyabr - “Uzbekistan Airways” AJ, “Uzbekistan Airports” AJ, “Oʻzbekiston temir yoʻllari” AJ 10. Hakamlar va volontyorlar tarkibini belgilash: 100 nafar hakamlar; 300 nafar volontyorlar. Tashkiliy ishlar Har yili aprel - Vazirlar Mahkamasi huzuridagi Madaniyat va sanʼatni rivojlantirish jamgʻarmasi 11. Tashkiliy qoʻmita aʼzolari, Marafon ishtirokchilari va mehmonlari uchun avia chiptalarni belgilangan tartibda bron qilish va sotish tavsiya etilsin. Tashkiliy ishlar Har yili aprel-noyabr - “Uzbekistan Airways” AJ, “Uzbekistan Airports” AJ, “Oʻzbekiston temir yoʻllari” AJ 12. Madaniy dastur doirasida tashkiliy qoʻmita tomonidan jalb etilgan ijodiy jamoalar roʻyxatini tasdiqlash. Tashkiliy tadbirlar Har yili may - Madaniyat vazirligi 13. Hakamlar va volontyorlar uchun seminarlar tashkil qilish va oʻtkazish. Volontyorlar va hakamlarni tadbirga tayyorlash Har yili may Madaniyat va sanʼatni rivojlantirish jamgʻarmasi mablagʻlari va xayriya mablagʻlari Vazirlar Mahkamasi huzuridagi Madaniyat va sanʼatni rivojlantirish jamgʻarmasi 14. Oʻzbekiston Respublikasida akkreditatsiyadan oʻtgan xorijiy diplomatik korpus va xalqaro tashkilotlar xodimlarini “Samarkand Marathon”da ishtirok etishga jalb etishda koʻmaklashish. Ishtirok etish uchun rasmiy taklifnoma bilan xatlarni tarqatish Har yili sentabr — noyabr Ishtirokchilar hisobidan Tashqi ishlar vazirligi 15. “Samarkand Marathon”ga tayyorgarlik koʻrish va uni oʻtkazish boʻyicha doimiy shtab tashkil etish. Tegishli xodimlar bilan shtab tuzish Har yili oktabr - Samarqand viloyati hokimligi, Vazirlar Mahkamasi huzuridagi Madaniyat va sanʼatni rivojlantirish jamgʻarmasi 16. Oʻrnatiladigan LED ekranlar, ovoz va yoritish uskunalarini uzluksiz quvvat manbai (UPS) bilan taʼminlash, mamlakat bayroqlarini oʻrnatish va yechish. Rejaga muvofiq oʻtkaziladigan tadbir vaqtida amalga oshirish Har yili oktabr-noyabr - Samarqand viloyati hokimligi, Madaniyat vazirligi 17. Metall toʻsiqlarni oʻrnatish (2000 m). Metall toʻsiqlar oʻrnatish ishlarini tashkil etish Har yili oktabr - Ichki ishlar vazirligi, Samarqand viloyati hokimligi 18. “Samarkand Marathon” yugurish musobaqasini jonli efirda uzatish uchun finish hududida monitorlarning oʻrnatilishini taʼminlash. Rejaga muvofiq oʻtkaziladigan tadbir vaqtida amalga oshirish Har yili oktabr - Samarqand viloyati hokimligi, OʻzMTRK 19. Shartnoma asosida “Samarkand Marathon” oʻtkaziladigan joylar (start, finish, Tashkiliy qoʻmita shtabi, hakamlar xonasi)da hisoblash uskunasi uchun 8 mb/s tezlikdagi va shtab uchun 4 mb/s tezlikdagi 2 ta kanal hamda xorijiy delegatsiyalarni global internet tarmogʻiga ulangan aloqa xizmati va zarur vositalar bilan taʼminlash. Internet-provayder bilan tijorat shartnomasini tuzish Har yili oktabr Madaniyat va sanʼatni rivojlantirish jamgʻarmasi mablagʻlari va xayriya mablagʻlari, Sportni rivojlantirish vazirligi mablagʻlari Vazirlar Mahkamasi huzuridagi Madaniyat va sanʼatni rivojlantirish jamgʻarmasi 20. Samarqand shahrida obodonlashtirish va koʻkalamzorlashtirish ishlarini amalga oshirish obodonlashtirish va koʻkalamzorlashtirish ishlarini amalga oshirish grafigini ishlab chiqish Har yili oktabr - Samarqand viloyati hokimligi 21. Tadbir oʻtkaziladigan joylarda vaqtinchalik inshootlar qurish. Marafon uchun zarur inshootlarni qurish ishlarini tashkil etish Har yili oktabr Madaniyat va sanʼatni rivojlantirish jamgʻarmasi mablagʻlari va xayriya mablagʻlari, Sportni rivojlantirish vazirligi mablagʻlari Vazirlar Mahkamasi huzuridagi Madaniyat va sanʼatni rivojlantirish jamgʻarmasi, Madaniyat vazirligi 22. “Samarkand Marathon” xorijdan va boshqa shaharlardan taklif etilganlarni turar joy bilan taʼminlash va ularni ovqatlantirish bilan bogʻliq tashkiliy masalalarni hal qilish. Mehmonxonalar va oziq-ovqat taʼminoti kompaniyalari bilan shartnomalar tuzish Tadbir davomida Madaniyat va sanʼatni rivojlantirish jamgʻarmasi mablagʻlari va xayriya mablagʻlari, Sportni rivojlantirish vazirligi mablagʻlari Vazirlar Mahkamasi huzuridagi Madaniyat va sanʼatni rivojlantirish jamgʻarmasi, Sportni rivojlantirish vazirligi, Samarqand viloyati hokimligi 23. “Samarkand Marathon” oʻtkaziladigan hamda ishtirokchilar va murabbiylar yashaydigan joylarda ularning xavfsizligini taʼminlash va jamoat tartibini saqlash. Xavfsizlikni taʼminlash Tadbir davomida - Ichki ishlar vazirligi, Milliy gvardiya 24. Ishtirokchilar va mehmonlarning yashash va ovqatlanish joylariga tez tibbiy yordam ekipajlari, shuningdek yuqori malakali tibbiyot xodimlarini jalb qilish. Tadbirni tegishli tibbiyot xodimlarining zarur soni bilan taʼminlash Tadbir davomida - Sogʻliqni saqlash vazirligi 25. “Samarkand Marathon” doirasida ishtirokchilarning ovqatlanish joylarida sanitariya normalari va gigiyena qoidalariga rioya etilishini nazorat qilish. Sanitariya-gigiyena meʼyorlariga rioya qilish holatini davriy tekshirish Tadbir davomida - Sogʻliqni saqlash vazirligi 26. “Samarkand Marathon” ochilish va yopilish marosimlarini tashkil etish. “Samarkand Marathon” oʻtkazish kunlari taniqli ijodiy guruhlar (shu jumladan xorijiy) ishtirokida madaniy va konsert dasturlari tashkil etish. Tegishli shartnoma tuzish va konsert dasturlarni oʻtkazish Tadbir davomida Madaniyat va sanʼatni rivojlantirish jamgʻarmasi mablagʻlari va xayriya mablagʻlari Madaniyat vazirligi, Vazirlar Mahkamasi huzuridagi Madaniyat va sanʼatni rivojlantirish jamgʻarmasi 27. “Madaniyat va sanʼat muassasalarida inklyuziv muhit” va boshqa mavzular boʻyicha maʼruza va seminarlar tashkil etish. Maʼruzalar oʻtkazish va oʻquv dasturlarini amalga oshirish Tadbir davomida Madaniyat va sanʼatni rivojlantirish jamgʻarmasi mablagʻlari va xayriya mablagʻlari Madaniyat vazirligi, Vazirlar Mahkamasi huzuridagi Madaniyat va sanʼatni rivojlantirish jamgʻarmasi 28. “Samarkand Marathon” doirasidagi tadbirlarni Prime time rejimida keng yoritish, shuningdek, xorijiy mamlakatlardagi hamkor televizion kanallari orqali “Samarkand Marathon” efirga uzatilishini taʼminlash. Tashkiliy tadbirlar Tadbir davomida - OʻzMTRK, Oʻzbekiston Milliy media assotsiatsiyasi, Tashqi ishlar vazirligi 29. 6 ta tez tibbiy yordam brigadalarini jalb qilish (shu jumladan 2 ta reanimobil). Tashkiliy tadbirlar Tadbir davomida - Sogʻliqni saqlash vazirligi 30. “Samarkand Marathon” start hududida oziq-ovqat korxonalarida sanitariya meʼyorlariga rioya etilishini nazorat qilish. Tashkiliy tadbirlar Tadbir davomida - Sogʻliqni saqlash vazirligi 31. “Samarkand Marathon” musobaqa kuni yoʻnalish boʻylab 8 ta yengil avtotransport vositalari bilan taʼminlash. Tashkiliy tadbirlar Tadbir davomida - Samarqand viloyati hokimligi, Ichki ishlar vazirligi, OʻzMTRK 32. 4 dona asosiy yongin-qutqaruv avtomobillari bilan navbatchilikni tashkil etish. Tashkiliy tadbirlar Tadbir davomida - Favqulodda vaziyatlar vazirligi 33. Sportchilar va hakamlarni transport bilan taʼminlash (5 ta avtobus). Sportchilar, hakamlar va volontyorlarni yashash joyidan tadbir boʻlib oʻtadigan joyga yetkazish Tadbir davomida - Samarqand viloyati hokimligi